कावागोए, सैतामा

कावागोए (जपानी: 川越市, रोमन लिपी: Kawagoe) हे जपानमधील सैतामा प्रीफेक्चरमधील एक शहर आहे. १ फेब्रुवारी २०२१ पर्यंत शहराची लोकसंख्या अंदाजे १,६२,२१० घरांमध्ये ३,५३,२१४ इतकी होती. लोकसंख्येची घनता प्रति चौरस किलोमीटर ३२०० व्यक्ती होती. शहराचे एकूण क्षेत्रफळ १०९.१३ चौरस किलोमीटर आहे.

भूगोल 
कावागोए हे सैतामाच्या मुसाशिनो पठारावर स्थित आहे. अरकावा आणि तामागावा या दोन्ही नद्या कावागोए शहरातून वाहतात. कावागोए शहर टोकियो शहराच्या मध्यवर्ती भागापासून अंदाजे ३० किलोमीटर अंतरावर आहे. शहराची समुद्रसपाटीवरून कमाल उंची ५०.७ मीटर, किमान उंची ६.९ मीटर, आणि सरासरी उंची १८.५ मीटर आहे.

हवामान 
कावागोए दमट उपोष्णकटिबंधीय हवामान (कोपेन सीएफए) आहे ज्यामध्ये उबदार उन्हाळा आणि थंड हिवाळा असतो ज्यामध्ये हलका ते हिमवर्षाव नसतो. सरासरी वार्षिक पाऊस १४४८ मिमी असून सप्टेंबर मध्ये सर्वात जास्त पाऊस असतो. सरासरी कमाल तापमान ऑगस्टमध्ये २६.० अंश सेल्सियस असते आणि सरासरी किमान तापमान जानेवारीमध्ये २.५ अंश सेल्सियस असते. कावागोए सरासरी वार्षिक तापमान १४.२ अंश सेल्सियस आहे.

इतिहास
कावागोए हा प्राचीन मुसाशी प्रांताचा एक भाग आहे. कांतो प्रदेशाच्या नियंत्रणासाठी होजो कुळात आणि उएसुगी कुळाच्या दोन शाखांमध्ये प्रकर्षाने युद्ध झाले. १४५० च्या दशकात, कावागोए उएसुगी वंशाच्या यामानोची पोटजातीकडे होतं. अनेक दशकांनंतर, होजो उजित्सुनाने १५३७ मध्ये कावागोई किल्ला ताब्यात घेतला आणि नंतरच्या होजो वंशाने कांटोवर ताबा मिळवण्याचा प्रयत्न केला तेव्हा हे शहर लष्कराचे एक महत्त्वाचे केंद्र म्हणून काम करत होते. त्यानंतर अंदाजे दोन दशके, उएसुगीने प्रदेश परत मिळवण्यासाठी अनेक प्रयत्न सुरू केले. थोडीशीच संख्या असलेल्या कावागोएच्या होजो कुळाने उएसुगीचा किल्ल्यावर ताबा मिळवण्याचा डाव हाणून पाडला. या विजयामुळे कांटो प्रदेशातील उएसुगी सत्तेचा अंत झाला आणि उएसुगी कुळाचा जवळजवळ संपूर्ण नाश झाला. होजोने या प्रदेशात स्वतःला सुरक्षित केले, कावागोए शहराने येणारे आणखी पंचेचाळीस वर्षे एडोचे आणि होजो कुळाच्या ओडावारा येथील मध्यवर्ती किल्ल्याचे रक्षण करणारे किल्ला व गाव असे नाव कमावले.

स्थानिक आकर्षणे 

कावागोए शहर रताळ्यांसाठी प्रसिद्ध आहे. स्थानिक "कँडी स्ट्रीट" वर रताळ्याचे चिप्स, रताळ्याचे आइस्क्रीम, रताळ्याची  कॉफी, आणि कावागोए शहरातच तयार केलेली रताळ्याची बिअरसुद्धा विकायला असते. शहराच्या काही रस्त्यांवर इडो काळातील (१७व्या ते १९व्या शतकातील) जुने किल्ले जतन केलेले आहेत.

प्रेक्षणीय स्थळे
बेल ऑफ टाइम (時の鐘, Toki no kane) हा मूळतः १६२४ ते १६४४ च्या दरम्यान साकाई ताडाकात्सू (i 忠 勝)च्या आदेशानुसार बांधलेला एक घंटा मनोरा आहे. सध्याची रचना १८९४ची आहे. जी की कावागोईच्या भीषण आगीच्या घटनेच्या एक वर्षानंतर पूर्ण करण्यात आली होती . हा एक तीन मजली मनोरा आहे ज्याची उंची १६ मीटर आहे. हा मनोरा ३५० वर्षांपासून शहरातील रहिवाशांना वेळ सांगत आहे आणि शहराचे प्रतीक मानले जात आहे. सध्या, घंटा दिवसातून चार वेळा (सकाळी ६, दुपारी १२, दुपारी ३ आणि संध्याकाळी ६ वाजता) ऐकू येते.
कन्फेक्शनरी रो (hi 屋 横 丁, Kashiya Yokochō) (मिठाईची गल्ली) ही एक छोटी गल्ली आहे जिथे दुकाने जुन्या पद्धतीच्या स्वस्त मिठाई आणि खाद्यपदार्थ विकतात, त्यापैकी बहुतेकांची किंमत 50 येनपेक्षा कमी आहे.  प्राचीन शोवा काळातील वातावरणाचा अनुभव व आनंद घेण्यासाठी अनेक पर्यटक येथे येतात. कन्फेक्शनरी रोच्या वैशिष्ट्यांमध्ये फुकाशी (तपकिरी साखरेनी माखलेली गव्हाच्या कोंड्याची काडी) आणि अमेझाइकू यांचा समावेश होतो.
कुराझुकुरी स्ट्रीट (蔵造りの町並み, Kurazukuri no machinami) (कुराझुकुरी गल्ली) मध्ये कुराझुकुरी (蔵造り) नावाच्या शैलीत बांधण्यात आलेले पारंपारिक गोदाम अस्तित्वात आहेत आणि ते ईडो काळातील बांधकाम शैलीचे जतन करतात. 1893 मध्ये जुन्या कावागोईच्या एक तृतीयांश भागाला लागलेल्या भीषण आगीनंतर कावागो शहराने कुराझुकुरी-शैलीतील गोदामे बांधण्यास सुरुवात केली. शैली अग्निरोधक होण्यासाठी तयार करण्यात आली होती. कुराझुकुरी गल्लीच्या आत आणि पलीकडे, १८व्या आणि १९व्या शतकातील अनेक गोदामे अजूनही दिसतात. Kawagoe Kurazukuri Museum (कावागोए कुराझुकुरी संग्रहालय) हे १८९३ मध्ये बांधलेल्या पारंपारिक गोदामात स्थित आहे. संग्रहालय त्याच्या अभ्यागतांना आत फिरू देते आणि एडो काळातील व्यापाऱ्यांचे जीवन अनुभवू देते. परिसरातील कारागिरांच्या दुकानांमध्ये तलवार आणि चाकू उत्पादक मचिकन यांचा समावेश आहे, जे पिढ्यानपिढ्या उत्पादनाचे काम करत आहेत.

सण व उत्सव

कावागो फेस्टिव्हल हा उत्सव दरवर्षी ऑक्टोबरच्या तिसऱ्या शनिवारी आणि रविवारी आयोजित केला जातो. २०१६ मध्ये हा उत्सव युनेस्को तर्फे  "अमूर्त सांस्कृतिक वारसा" म्हणून नियुक्त केला गेलेला आहे.

लोकसंख्या 
जपानी जनगणनेच्या आकडेवारीनुसार, गेल्या शतकात कावागोची लोकसंख्या सातत्याने वाढली आहे.

आसपासच्या नगरपालिका 
चिचिबुच्या आजूबाजूला पुढील नगरपालिका आहेत:
 एजिओ
 सैतामा
चिचिबु
कासुकाबे
 सकडो
 त्सुरूगाशिमा
 तोकोरोझावा
 हिडका
 फुजीमी
 फुजिमिनो
 मियोशी
 कावजीमा
 सायमा

संदर्भ 
 

सैतामा
जपानमधील शहरे